Kezisnjunkuškástâh

Kezisnjunkuškástâh (Numenius tenuirostris) lii suvâttum loddešlaajâ, mii kuulâi stuorrâkuškástuvváid (Numenius) suuhân. Onnáá peeivi tuše motomeh tevdum lodeh kávnojeh museost.

 Olgohäämi já eellimvyevih 
Kezisnjunkuškástâh sulâstitij olgoldâs tobdomerhâidis tááhust ennuv táválii kuškástuv, mii lii tot-uv majemui love ive ääigi monâttâm ennuv eellimkuávluidis. Kezisnjunkuškástuvvâst iä lah pááccám ennuv tiäđuh, tastko tot lii lamaš härvinâš lodde. Tommittáá tast kuittâg tiättoo, et tot lii tálvástâllâm Koskâmeerâ kuávlust.

 Lavdâm 
Kezisnjunkuškástuv eellimpiirâs lâi viehâ viijđes: šlaajâ iälustij Koskâ-Aasiast Afrik taveviestârriidon já Nuorttâ-Euroopist ain Aldanuortâ já Koskâmeerâ räi. Taat šlaajâ ij lah kuássin kavnum Suomâst.

 Suhâjäämmim 
Majemustáá kezisnjunkuškástâh lii boŋgajum kuovâmáánust 1995 Marokkost Merja Zerga laaguunkuávlust. Tutkâmušâst arvâluvvoo, ete šlaajâ suvâttui tuođânálásávt forgâ ton maŋa.

Tutkâmuš mield lii arvâlum, ete kezisnjunkuškástuv meeri lii kiäppánâm ubâ moonnâm ihečyeđe ääigi. Jo ive 1912 váruttui tast, et loddenääli lâi lappuumin. Almugijkoskâsâš luándusuojâlemlitto kuittâg kulluuttij eskin 1980-lovvoost, ete šlaajâ lii uhkevuálásâš.

Totkeeh iä tárkká tieđe suujâ šlaajâ suvâttuumán. Sij vyerdih, et suujah láá maaŋgah, tego šlaajâ eellimkuávlu káržum já meid nubástumeh lode pessimkuávluin.

 Fáádást eres soojijn 

 Käldeeh  

Luokka:Stuorrâkuškástuvah